b'\n_START_ARTICLE_\nFranc Pern\xc3\xa8\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo in dva razreda gimnazije je kon\xc4\x8dal v Kranju, nato se je preselil v Ljubljano, kjer je bi gojenec Alojzijevi\xc5\xa1\xc4\x8da. Po maturi je v Ljubljani \xc5\xa1tudiral bogoslovje in bil leta 1887 posve\xc4\x8den v ma\xc5\xa1nika, 1891 je napravil izpit za profesorja verouka na srednjih \xc5\xa1olah, 1895 pa je na Univerzi v Gradcu promoviral za doktorja teologije. V letih 1888\xe2\x88\x921892 je bil prefekt v ljubljanskem Alojzijevi\xc5\xa1\xc4\x8du in bil tu isto\xc4\x8dasno tudi u\xc4\x8ditelj verouka. V letih 1891-1892 je bil pomo\xc5\xbeni u\xc4\x8ditelj verouka na vi\xc5\xa1ji gimnaziji v Ljubljani. U\xc4\x8dil je tudi na strokovni \xc5\xa1oli za obdelovanje lesa. V letih 1894-1895 je bil profesor verouka na gimnaziji v Kranju. Po upokojitvi je bival v Ljubljani._NEWLINE_V gimnazijskih letih se je zanimal za tuje jezike, predvsem za franco\xc5\xa1\xc4\x8dino, italijan\xc5\xa1\xc4\x8dino, angle\xc5\xa1\xc4\x8dino in \xc5\xa1pan\xc5\xa1\xc4\x8dino. Bil je sodelavec literarnega mese\xc4\x8dnika Dom in svet in \xc4\x8dasopisa Zgodnja Danica. Napisal je nekaj prispevkov o zgodovini gimnazije v Kranju in o njeni kapeli. Strokovne prispevke je objavljal tudi v \xc5\xa1olski, javnosti namenjeni publikaciji (izvestjih) gimnazije v Kranju in v ljubljanskem \xc5\xa1kofijskem listu. Napisal je tudi zgodovino rojstne \xc5\xbeupnije. Pri Mohorjevi dru\xc5\xbebi je sodeloval pri pripravi \xc5\xbdivljenja svetnikov. Objavljal je tudi pod psevdonimom Filaret.'